पहली बार, 50 वर्षीय विधवा उम्म बर्किस ने अपने चार बच्चों के लिए प्लास्टिक की बंदूकें खरीदने से इंकार कर दिया, क्योंकि वह चाहती थी कि उसके बच्चे ईद खुशियों के साथ मनाएं न कि बंदूक के साथ। बर्किस ने कहा कि हथियारों ने हमारे शहर को बर्बाद कर दिया है और हमारे बच्चों को घायल किया है, इसलिए इस साल हम खिलौने वाली बंदूक नहीं खरीदेंगे। हमें ऐसी हर एक चीज से नफरत है, जो हिंसा की याद दिलाती है। उन्होंने आगे कहा कि मुझे नहीं लगता ईद के त्योहार को बंदूक के साथ मनाना जरूरी है। हमारे आस-पास के लोगों ने भी बिना बंदूक के ईद मनाने का फैसला किया है। यह त्योहार हम बिना बंदूक के खुशियों के साथ सेलिब्रेट करेंगे।